I Din ħadet it-tieni premju ) LIL OĦTI Ħallini nħaddnek, għażiża oħti, miegħi W-inq'għed fuq ġbinek fommi, , Biex hemm inħalli l-bewsa tal-qalb tiegħi Minn flok fuq il-ġbin t'ommi. Għax lilha rajt quddiemi, w x'ħin dirgħajja Infetħu biex minn tagħha nilqa' l-benna, Jien l-ajru għalaqt ma' sidri flok il-fiajja, U minnufih ftakart li qegħda l-Ġenna l Nistliajjel, oħt, se'r tistaqsini l-għala Daqshekk jien l-ommi nqima. Jien nagħdrek għax int omm ma tafx xi tfisser, Għax ċkejkna bqajt iltima. Iżda ma nafx infhemek, maħbuba ofħiti, Bil-kliem xi tkun din l-omm, sejħa qawwija ; Għalhekk ngħidlek kelmtej' fuq fuq kif nista' Biex int tagħraf il-bqija. Omm dik li ttik il-ħajja w-għal imħabbtek Iġġarrab kull tbatija ; Omm dik li tibqa' tqimek ma' tul ħajtek Daqs mita kont tarbija. Hi dik li dejjem taħseb Biex tgħallmek biss is-sewwa ; Hi l-għajta li ssejjaħlek Mit-triq bil-qerq mixgħula tal-egħdewwa, Hi l-kenn ta' l-iben twajjeb, Hi s-serli ta' l-iben niedem, Hi l-ġabra ta' kull tieba Li timxi mit-twelid sal-mewt tal-bniedem. Dik hija l-omm li fl-ewwel xhur ta' ħajtek Ħallietek, maħbuba oħti, minnha fqira ; Iżda tibżax għax fuq ħaddejk tinġabar Xbihietha— l-egħżeż wirt, l-egħżeż tifkira. Għalhekk ħallini nħaddnek, oħti, miegħi W-inq'għed fuq ġbinek fommi, Biex hemm inħalli l-bewsa tal-qalb tiegħi Minn flok fuq il-ġbin t'ommi